Kako mogu kontaktirati svoje korisnike i učiniti moj autoritet za certifikat dostupnim?
Nakon što pomoću Asistenta za certifikate izradite vaš autoritet za certifikat, upotrijebite tipku "Mail konfiguracijska datoteka…" kako biste sastavili e-mail poruku s priloženom konfiguracijskom datotekom. Potrebno je unijeti e-mail adrese korisnika koji će od vas zatražiti certifikate.

Što ja mapa Autoritet za certifikat?
Ova mapa sadrži datoteke koje sačinjavaju vaš autoritet za certifikat. To uključuje konfiguracijsku datoteku i certifikate koji čine autoritet za certifikat. 

Kako mogu korisnicima dostaviti certifikat autoriteta za certifikate?
Kako bi vaši korisnici mogli uspješno koristiti svoje certifikate, trebate im dostaviti certifikat autoriteta za certifikate koje ste izradili. Asistent za certifikate će automatski izraditi PEM (.pem) datoteku koja sadrži te certifikate. Ova datoteka nalazi se u mapi Autoritet za certifikat. Ovu .pem datoteku potrebno je zatim omogućiti korisnicima koristeći sigurnu lokaciju. Radi bolje zaštite, nemojte slati ovu datoteku u e-mail poruci. Postavite je na siguran datotečni poslužitelj, LDAP repozitorij ili upotrijebite vanjske diskove. Kad korisnik otvori .pem datoteku, aplikacija Pristup privjesku ključeva će mu pomoći u označavanju certifikata autoriteta za certifikat kao certifikata "od povjerenja". Nepouzdani certifikati će se prikazati kao "Ovaj korijenski certifikat nije pouzdan".

Kako se korisnicima izdaju novi certifikati prije nego njihovi certifikati isteknu?
Kad primite e-mail poruku sa zahtjevom za potpisivanje certifikata (CSR) od korisnika, spremite tu e-mail poruku kako biste ubuduće mogli obnoviti certifikat tog korisnika. Kliknite privitak u e-mail poruci za izdavanje novog certifikata. Možete izdati nove certifikate prije isteka trenutačnog certifikata, tako da se vaši korisnici ne moraju brinuti o traženju novog certifikata od vas.